Turku kafedralı

Turku kafedralı (fincə: Turun tuomiokirkko, isveçcə: Åbo domkyrka) — Finlandiyanın yeganə orta əsrlərə aid bazilikası və Finlandiya Evangelist Lüteran Kilsəsinin Ana kilsəsi. Turku Lüteran Arxeparxiyasının mərkəzi kilsəsi və Finlandiyanın Lüteran Arxepiskopu Tapio Luomanın iqamətgahıdır. Həmçinin Finlandiya memarlıq tarixinin əsas abidələrindən biri hesab olunur. Finlandiyanın ən mühüm dini tikilisi sayılan kafedral, ölkə tarixinin bir çox mühüm hadisəsinə şahidlik etmiş və şəhərin ən tanınmış simvollarından birinə çevrilmişdir. Kafedral, Turku şəhərinin mərkəzində, Köhnə Böyük Meydanın yanında, Aura çayının sahilində yerləşir. Onun zənglərinin günorta vaxtı milli radioda yayımlanması ilə fəaliyyəti yerli ərazidən kənara da yayılır. Həmçinin, Finlandiyanın illik Milad bayramı mərasimlərinin mərkəzindədir. Kafedral ilk dəfə 13-cü əsrin sonlarında taxtadan inşa edilmiş və 1300-cü ildə Finlandiyanın əsas kafedralı kimi təqdis edilərək Turku katolik yepiskopunun iqamətgahı olmuşdur. 14-cü və 15-ci əsrlərdə əsasən daşdan istifadə edərək xeyli genişləndirilmişdir. Kafedral, 1827-ci ildə baş vermiş Turku Böyük Yanğını zamanı ciddi zərər görmüş və daha sonra böyük ölçüdə bərpa edilmişdir. İstinadlar Xarici keçidlər turunseurakunnat.fi/portal/en/turku_cathedral/ — rəsmi saytı Virtual Turku – sound and images from the cathedral Medieval Turku Turku Cathedral – photos Turku church organs